
Krumpir je jedna od glavnih hrana čovječanstva. Kod 
mnogih naroda je krumpir glavna hrana sirotinje te se nađe 
svaki dan na stolu. Kod nekih je običaj^ da se krumpir uz 
neka jela jede mjesto kruha, na pr. s mesom. Liječnici vele, 
da je i zdravije jesti krumpir s mesom, nego kruh s mesom, 
kao što mi običajemo. Meso je naime hrana, u kojoj su ke¬ 
mijski pretežna sastavina takozvane kiseline, u kruhu tako¬ 
đer prevladavaju kiseline, a u krumpiru naprotiv prevladavaju 
takozvane osnove. Ako hoćemo, da nam hrana ne škodi zdra¬ 
vlju, moramo jesti više jela, u kojima ima tih takozvanih 
osnova, nego jela, u kojima prevladavaju takozvane kiseline. 
Zato nije za zdravlje dobro jesti na pr. meso samo s kruhom, 
jer u ta obadva jela prevladavaju kiseline, nego treba jesti 
uz to još dosta zelenja ili salate. A vrlo je dobro jesti meso 
s krumpirima mjesto s kruhom ili bar samo s malo kruha. 
Isto tako je dobro jesti tjestenine, koje su načinjene s krum¬ 
pirom, jer tjestenine su same po sebi jelo, u kojem prevladavaju 
kiseline, a ako tjesteninama dodajemo i krumpira, onda u 
njima ima i takozvanih osnova, a to čini takva jela boljima 
za zdravlje. Inače hranjivost samoga krumpira nije velika: 
čovjek,^ koji bi se samo krumpirom htio hraniti {dakako ne- 
zamašćenim), morao bi ga pojesti 5 kg na dan. Jedna metrička 
centa krumpira sadrži samo toliko hranjivosti, koliko 15 kg 
pšenice ili 33 kg rize, pa je prema tome pšenica^ 7 puta hranji¬ 
vija a riža 3 puta hranjivija od krumpira. Žuti je krumpir 
hranjiviji od bijeloga, pa se žuti više upotrebljava za varivo 
i tjestenine, a bijeli se jede uz meso. 

JUHE 

Juha od krumpira. Skuhaj u vreloj vodi na male kocke na¬ 
rezani krumpir, pa nalij to sve na zapržak, koji si načinila sa 
malo nasjeckanoga peršina, te na koncu prilii kiselog vrhnja. 

Juha od krumpira (na drugi način). Načini zapržak od 7 dkg 
masti i 7 dkg brašna, pa kad požuti, isprži u njemu malo sitno 
nasjeckanog luka. Međutim oguli ®/4 kg krumpira, izreži ga na 
kockice, dobro operi i uspi u zapržak, nalij vode, poklopi i pusti 
da kuha. Kad je krumpir kuhan, dodaj malo sitno nasjeckanog 
peršina, 1 decilitar vrhnja i prekuhaj. Napokon posoli, metni 
u juhu malo bibera i crvene paprike po volji. 

Juha od krumpira i vrhnja. Kuhaj oguljene krumpire u sla¬ 
noj vodi s malo kima. Kad je krumpir skuhan, ocijedi vodu, 
u kojoj se kuhao. Zamuti posebno u četvrt litre kisela vrhnja 
1 žlicu brašna i ulij to u onu krumpirovu vodu. Dobro miješaj, 
dodaj malo kopra pa prokuhaj i primiješaj malo češnjaka, koji 
si natrla solju. Dobro je u tu juhu metnuti na svaku osobu po 

jedno jaje. , . 

Kašata juha od krumpira. Oguli nekoliko krumpira, narezi 
ih i skuhaj u toliko slane vode, da odozgo budu pokriti. Kad je 
krumpir kuhan, prognječi ga kroz sito (pasiraj). Na krumpirovu 
kašu, koju si tako dobila, nalij pola litre mlijeka i pola litre juhe 
od kosti. U to dodaj još pola glavice luka, narezanog na kotačiće 
i porumenjenog u žlici masti. Sve skupa kuhaj četvrt sata. Prije 
nego juhu nosiš na stol, povadi luk. 

Juha od krumpira poput riblje. Oguli nekoliko krumpira 
i kuhaj ih u vreloj slanoj vodi zajedno sa nasjeckanim lukom, 
bibtrom i lovorovim listom. Kad se krumpir skuhao, načini 
zapržak od masti, luka i crvene paprike, uspi ga u krumpir i 
zakiseli octom. Sve zajedno prognječi (pasiraj) kroz sito i pro¬ 
kuhaj sa kiselim vrhnjem. 

Juha od krumpira i kiselice. Kuhaj u slanoj vodi nekoliko 
krumpira. Načini zapržak i umiješaj dosta sitno nasjeckane 
(ili na stroju samljevene) kiselice pa zalij s onim kuhanim krurn- 
pirom, prokuhaj i protjeraj kroz sito (pasiraj). Zatim metni vrhnja 
i za svaku osobu po jedno jaje. 

Juha od svinjskog mesa sa krumpirom i gljivama. Kuhaj 
u vodi mlado svinjsko meso, koje nije previše masno. Kuhaj 
ga zajedno sa zelenjem te posoli. Kad je meso kuhano, ocijedi 
juhu pa u njoj kuhaj olupljene i na kocke narezane krumpire 
te nekoliko narezanih gljiva. Ako su gljive osušene, treba ih dan 
prije uveče namočiti u vodi. Juhu nosi na stol posebno, a meso 
obloženo pirjanim korabicama i prženim krumpirom opet posebno. 

Okrugljice od krumpira za juhu. Miješaj 5 dkg maslaca sa 
3 žumanjka. Dodaj kosanog peršina i 20 dkg kuhanog pasira¬ 
noga krumpira, snijeg od dva bjelanjka i toliko mrvica, da se 
mogu praviti okrugljice. Ukuhavaj ih u vrelu slanu vodu, a kad 
su kuhane, povadi ih i metni u govedsku juhu. 

KUHANI KRUMPIR 

Varivo od krumpira. Krumpir oguli, operi i nareži. Načini 
zapržak iz masti i brašna, pa kad požuti, metni u njega sasjec- 
kanog luka, preprži ga, (dodaj po volji crvene paprike), uspi 
krumpir, promiješaj i zalij sa toliko vode, da prekrije krumpir. 
Posoli i metni u krumpir i list lovora te kuhaj, dok ne postane 
krumpir mekan. Na koncu ga zakiseli vinskim octom. 

Varivo od krumpira sa gljivama. Gljive lisičarke ili bukvice 
operi, tanko nareži i kuhaj u slanoj vodi. Posebno kuhaj krum¬ 
pir izrezan na male kocke. Načini zapržak, preprži u njemu sitno 

nasjeckanog luka i dodaj zelenog peršina i crvene paprike. Uspi 
krumpir zajedno sa vodom, a gljive ocijedi i sve zajedno promije¬ 
šaj te ostavi, da još neko vrijeme vrije. 

Krumpir sa sokom od rajčica. Nareži očišćene i oguljene 
krumpire te ih kuhaj u slanoj vodi. Načini zapržak, preprži u 
njemu malo sitno nasjeckanog luka, dodaj crvene paprike, uspi 
skuhani krumpir sa nešto vode, prilij soka od rajčice i zasladi. 

Krumpir s rajčicama. Prži na masti sitno nasjeckanu glavicu 
luka, posoli, dodaj slatke paprike, zatim krumpira ^ narezanih 
na kolutiće i nekoliko razrezanih rajčica, iz kojih si povadila 
zrnje. Pirjaj to sve skupa, dok ne postane mekano, i zalijevaj 
juhom. 

Krumpir sa mažuranom. Oguli krumpir, nareži i kuhaj u 
slanoj vodi. Načini zapržak, preprži u njem malo sitno nasje¬ 
ckanog luka, dodaj crvene paprike pa uspi kuhani krumpir. Do¬ 
daj sitno nasjeckanog mažurana i vrhnja te prokuhaj. 

Krumpir s maslacem. Mlade krumpire oguli, operi i kuhaj 
u vreloj slanoj vodi. Kad su kuhani, ocijedi ih, metni na njih 
sitno nasjeckana peršina i komad maslaca. Poklopi i dobro pro- 
tresi, da se sav krumpir jednako namasti, a zatim istresi na zdjelu. 

Punjeni krumpiri s umakom od maslaca. Krumpire oguli, 
odreži im kape, izdubi ih i napuni smjesom od pečene samljevene 
teletine. Načini umak od maslaca sa juhom od telećih kosti, pre¬ 
lij preko krumpira, dodaj malo naribanog oraška i kuhaj u po¬ 
klopljenoj šerpi. 

Kelj sa krumpirom. Nekoliko krumpira oguli, nareži i metni 
u vodu, da provrije. Kelj nareži, operi i prokuhaj u vreloj slanoj 
vodi te ocijedi. Načini zapržak, dodaj dosta nasjeckanog češnjaka, 
nalij na zapržak krumpir zajedno sa vodom i dodaj ocijeđeni kelj, 
posoli i kuhaj, dok ne postane mekano. Može se dodati bibera. 

Slatka repa sa krumpirom. Repu oguli i nareži na male kocke 
te metni kuhati u vrelu slanu vodu sa malo kima. Posebno kuhaj 
oguljene i na male kocke narezane krumpire. Kad je obadvoje 
kuhano, načini zapržak iz masti i brašna, uspi u njega ocijeđenu 
repu, a krumpir zajedno sa vodom, u kojoj se kuhao. Neka sve 
zajedno još nekoliko časaka kuha. 

Kuhano zelenje s krumpirom i rižom. Skuhaj u slanoj vodi 
cvjetaču, mahuna i graška. Pirjaj posebno rižu. Skuhani i olup- 
Ijeni krumpir nareži na kriške i preprži na masti. Zatim sve po- 
slaži u zdjelu ovako : u sredini metn- cvjetaču, a oko nje u obliku 
zvijezde složi mahune, grašak, rižu i krumpir. Sve pospi odozgo 
žemljinim mrvicama prženima na masti. 

Svinjska pluća sa krumpirom. Kuhaj u vodi pol kg svinjskih 
pluća sa malo soli, octa, peršina, mrkve i luka. Kuhana pluća 
nareži na rezance. Načini zapržak iz žlice masti i žlice brašna, 
pa kad malo požuti dodaj sitno kosanog luka zatim češnjaka i 
peršina, na to uspi narezana pluća te neko vrijeme miješaj da se 
preprži. Posebno skuhaj u slanoj vodi pun tanjur na kocke nare¬ 
zanoga krumpira te ga zajedno sa vodom uspi na plućica, dodaj 

komadić lovorovog lista i octa te neka sve zajedno kuha još ne¬ 
koliko minuta. 

Kaša od krumpira. Kuhaj u slanoj vodi krumpir narezan 
na komade, dok ne postane mekan, a onda ga ocijedi. Tako ocije¬ 
đeni krumpir protjeraj kroz sito, stisni, da bude gust, pa ga zalij 
vrelim mlijekom, dodaj komad maslaca i dobro ga promiješaj. 
Cim je gotov, nosi ga na stol. 

Kaša od krumpira sa kimom. Oguli krumpire i skuhaj ih na¬ 
pola u malo posoljenoj vodi. Tada odlij vodu i zalij krumpir 
goveđom ili drugom kakvom mesnom juhom tako, da juha krum¬ 
pir posve prekrije. Dodaj malo kima, sve još jedamput prokuhaj 
i začini zaprškom od masti i brašna. 

Kaša od krumpira ša šunkom i jajima. Načini kao obično 
krumpirovu kašu. Ujedno skuhaj natvrdo jaja, koja ohladi, na- 
reži i polij octom i uljem. Nasred zdjele uspi kašu od krumpira, 
kojoj na vrh stavi odrezak jajeta s malo šunke te ukrasi peršino¬ 
vim listom.^ Oko kaše poslaži narezana jaja i tanko narezanu 
šunku ukrašenu peršinovim lišćem. To je dobra večera. 

Kaša od krumpira s pariškim kobasicama. Kupi pariške ko- 
base narezane na deblje odreske, pa ih peci u masti. Još prije na- 
krumpira s malo mlijeka i masti (ili maslaca), a 
možeš primiješati i jedan žumanjak. Kad je kaša gotova i kad su 
odresci pariške kobase pečeni, metni u tavu jedan sloj krumpi¬ 
rove kaše, pa na to jedan sloj odrezaka kobase (a ako hoćeš, mo¬ 
žeš naslagati i narezanih tvrdo kuhanih jaja), zatim na sve to 
nastri ostatak krumpirove kaše, pospi žemljinim mrvicama, 
nakapaj odozgo mašću (ili rastopljenim maslacem) i peci u peče¬ 
njari, dok lijepo požuti. 

Paprikaš od krumpira. Metni u šerpu na mast tri do Četiri 
glavice luka samljevenog na stroju, posoli ga i pirjaj sa malo 
vode dok sasvim ne omekša. Dok se luk pirja, oguli krumpir, 
operi ga, izvadi iz vode i nareži po duljini. Na pirjani luk naspi 
posve malo brašna, preprži, dodaj crvene paprike i krumpir, pa 
sve promiješaj i zalij vodom. Kuhaj, dok krumpir ne omekša. 

Ciganski paprikaš. Prži 10 dkg slanine, dok ne požuti, pa do¬ 
daj malo crvene paprike i malu žličicu octa, zatim oko V 4 kg 
goveđeg mesa, narezanoga na kocke, te malo kima i mažurana. 
To sve pirjaj pola sata. Onda metni u to još 20 dkg narezane ja¬ 
njetine i isto toliko narezane svinjetine. Prilij toliko vode, da 
meso bude pokrito, pa kuhaj, dok meso ne postane mekano. 
Tada dodaj 2 žlice guste rajčice. Kad se sok prokuha, primetni 
y< 2 . kg oguljenog i na kocke narezanoga krumpira, pa sve kuhaj. 

Krumpir sa jetrenim kobasicama. Skuhaj krumpire u ljus¬ 
kama, pa ih onda oguli i nareži. U tavi požuti na masti sitno 
nasjeckani luk pa u to uspi narezani krumpir, preprži ga, posoli 
i dodaj k tomu krumpiru narezane jetrene kobasice. Razmuti 
u mlijeku 1 jaje pa to nalij na krumpir i kobasice, prokuhaj sve 
i onda nosi na stol. 


Krumpir priređen kao bakalar. Oguli 2 i po kg kuhanoga 
krumpira, nareži ga na tanke ploške i slaži u zemljanu posudu. 
Svaki red pospi mrvicama od žemlje (ili od suhoga kruha) i sitno 
nasjeckanim sardelicama, posoli, popapri i polij sve sa V 4 Htre 
ulja, koje mora biti tako vruće, da mrvice odmah zažute. U ulje 
metni malo sitno nasjeckanoga češnjaka i peršina. 

Umak od krumpira sa sardelicama. Kuhaj dva velika krum¬ 
pira. Kuhane oguli i pasiraj. Na masti ili maslacu preprži sitno 
sasjeckanog luka, dodaj pasirani krumpir i 4 do 6 nasjeckanih 
sardelica. To promiješaj i zalij sa pol litre juhe i nekoliko žlica 
kiselog vrhnja te prokuhaj. 

PEČENI KRUMPIR 

Krumpir pečen u ljuski. Krumpire operi i metni u jako vruću 
pečenjaru da se ispeče. Jede se vruć s maslacem i posoljen. Negdje 
takav krumpir jedu i s kiselim mlijekom. Mjesto u pečenjari 
može se peći i u vrućem pepelu i žari, pa je takav najtečniji. 

Mladi pečeni krumpir. Mlade krumpire oguli, operi, posoli 
i pusti da posoljen neko vrijeme stoji. Zatim ga metni u šerpu 
na mast i peci ga u pokrivenoj šerpi na štednjaku, dok ne po- 
rumeni. 

Pečeni krumpir bez masti. Krumpire oguli, operi, posoli 
i metn[ u tepsiju te peci u pečenjari. Jedu se sa maslacem. 

Prženi krumpir. Jedan kg krumpira operi i metni u vodu, 
da se kuha. Krumpir je tečniji, ako se kuha samo u pari, no za 
to se mora imati takav stalak od žice, koji se metne u lonac, da 
krumpir stoji na stalku iznad vode. Kuha se pokriven. Kad je 
krumpir mekan, ocijedi se, oguli i razreže. U šerpu metni masti i 
stavi je na vatru. Kad je mast vruća, preprži na njoj nasjeckanog 
luka, dodaj krumpir, posoli, dobro promiješaj i još neko vrije¬ 
me prži u^ pokrivenoj šerpi na štednjaku. Mjesto nasjeckanog 
luka možeš metnuti i jedan odrezak luka, koji kasnije izvadi. 

Pržene ploške krumpira. Krumpir oguli, nareži na okrugle 
ploške i prži ih u vreloj masti, dok ne porumene. Onda ih povadi 
na zdjelu i posoli. 

Prženi krumpirovi rezanci. Krumpir operi, oguli ga i tanko 
ga nareži ili naribaj na ribež na dugačke rezance. Te rezance 
prži u vreloj masti, da lijepo požute, pa ih izvadi na tanjur i po¬ 
soli. Ako je tih krumpirovih rezanaca mnogo, ne prže se najedam- 
put, nego ih treba razdijeliti i pržiti na nekoliko puta. 

Pečeni krumpir s vrhnjem. Mlade, što sitnije krumpire očisti, 
operi, posoli i metni u vrelu mast s malo sitno nasjeckanog per¬ 
šinova lišća te ih pokrij i peci na štednjaku. Dok se peku, koji 
put ih lagano promiješaj. Kad malo požute, prelij ih sa dosta 
kiseloga vrhnja i provrij. 

Francuski krumpir. Namaži zdjelu za pečenje maslacem i 
pospi mrvicama. Metni unutra jedan red kuhanoga narezanoga 
krumpira, jedan red tvrdo kuhanih narezanih jaja, i ako hoćeš 
šunke, te opet red krumpira. Odozgo prelij obilno vrhnjem, pospi 

mrvicama od žemlje, metni nekoliko komadića maslaca i pre¬ 
peći u pečenjari. 

Krumpir s gljivama. Skuhaj krumpire, oguli ih i nareži na 
kotačiće. Zatim očisti gljive, nareži ih na listiće, koje prepeći 
na masti i porumenjenu luku, zalij s malo vode i pirjaj, dok ne 
omekšaju. Tada naslaži u namašćenu šerpu red onih kotačića 
od krumpira pa red gljiva — i tako do gore, a na vrhu neka 
bude krumpir. To sve zalij mlijekom, u kojem si razmutila jaje 
i soli. Napokon odozgo još sve pospi mašću pa peci u vreloj peče¬ 
njari otprilike tri četvrta sata. 

Krumpir sa rižom. Metni u tepsiju jedan red riže, zatim 
red oguljenih narezanih krumpira, te posoli. Odozgo prekrij 
tankim narescima osušene slanine. Podlij nešto vode i metni 
u pečenjaru da se peče. 

Krumpir sa kiselim kupusom. Tepsiju obloži tanko nareza¬ 
nom slaninom, metni red oguljenih narezanih krumpira, posoli 
ga pa zatim metni na nj kiseloga kupusa, na kupus opet krum¬ 
pira, koji opet posoli, a odozgo sve prekrij narezanom slaninom. 
Peci jedan sat u pečenjari. 

Krumpir sa lišćem od kupusa i slaninom. Raskini lišće s gla- 
vice kupusa i razreži pa naslaži sloj u namašćenu šerpu. Na to 
naslaži red mesnate narezane slanine, zatim opet sloj na kotačiće 
narezanoga krumpira, pa opet sloj kupusa posutoga kimom, 
fino nasjeckanim lukom i biberom. Na to složi opet red slanine, 
pa red krumpira te opet sloj kupusa. Odozgo neka bude slanina. 
Sve zalij juhom i pirjaj. 

Punjeni krumpiri sa sokom od rajčica. Izaberi lijepe, jednako 
velike krumpire i oguli ih. Na jednom im kraju odreži kapicu 
pa sredinu izdubi, da bude šuplja, te šupljinu napuni ovom smje¬ 
som : Samelji pečenog mesa, sušene slanine i malo kuhane šunke 
ili kuhanog suhog mesa. K tomu dodaj 2 cijela jaja, sitno na¬ 
sjeckanog peršinova lišća, malo bibera i posve malo žemljinih 
mrvica. Sve zajedno dobro promiješaj, metni u krumpire, pokrij 
kapicom, koju pričvrsti komadićem čačkalice, da ne otpadne, 
pa poslaži u šerpu i peci, dok lijepo ne požute. Jede se sa sokom 
od rajčica. 

Krumpiri punjeni mozgom i pršutom. Dvadesetak velikih, 
napola skuhanih krumpira oguli, odreži im vrhove, izdubi ih i 
napuni ovom smjesom : Mozak očisti i nasjeckaj sa Vs kg pršuta 
i^ glavicom luka, zatim primiješaj 2 cijela jaja, šalicu mlijeka, 
limunove kore, malo naribanoga krumpira te posoli. Sve smije¬ 
šaj dobro te tom smjesom napuni krumpire, koje onda zatvori 
opet odrezanim vrhovima, pospi maslacem, podlij juhom i pirjaj. 

Pečeni krumpir s hrenovkama i salatom. Kuhaj krumpir u 
ljuskama, a kad je skuhan, pusti ga, da ohladi. Zatim ga oguli 
i nareži na tanke ploške, koje posoli i peci u masti, da lijepo po¬ 
žute. K tome dodaj hrenovke, koje si također narezala na nareske, 
prelij sve rastočenim jajetom i peci još kratko vrijeme. Čim je 
gotovo, nosi na stol. Jede se sa zelenom salatom. 


Krumpir sa sušenim mesom. Miješaj malo maslaca sa 2 
žumanjka, posoli te dodaj sitno narezanog sušenog mesa i na 
nareske narezanih kuhanih krumpira. Prelij sve vrhnjem i dodaj 
čvrsti snijeg od 3 bjelanjka. Tu smjesu uspi u namašćenu po¬ 
sudu, stavi odozgo komadiće maslaca i peci u pečenjari, dok 
ne porumeni. 

Kotleti od krumpira i sušenog mesa. Skuhaj pola kg krum¬ 
pira, naribaj ih i pomiješaj sa 10 dkg sitno nasjeckanog ili samlje¬ 
venog suhog mesa, tri cijela jaja, žlicom masti (ili maslaca), 2 
do 3 žlice brašna, malo bibera, soli i fino nasjeckanog luka. Od te 
smjese načini male plosnate kotlete, namoči ih u brašno, jaje 
i žemljine mrvice te ih peci s obje strane u masti, da lijepo požute. 

Jaja s krumpirima. Veće krumpire skuhaj s ljuskom. Zatim 
ih raspolovi i izdubi u njima jamicu. U svaku tu jamicu opre¬ 
zno razbij i uspi 1 jaje, koje malko posoli (ako hoćeš, možeš i malo 
pobiberiti ili popapriti). Na takvo jaje u krumpiru naspi i malo 
nasjeckane šunke ili samljevenih ostataka pečena mesa. Te po¬ 
lovice krumpira tako napunjene poslaži u tepsiju i naglo pre¬ 
peći u pečenjari. 

SALATE 

Salata od krumpira. Krumpir operi i kuhaj u vodi. Kuhani 
krumpir ocijedi, dok je još vruć, oguli ga i polij uljem te posoli. 
Dodaj narezanog i nasoljenog luka, vinskog octa te promiješaj 
a odozgo pospi biberom. 

Salata od krumpira, graha, rajčice i luka sa pariškim koba¬ 
sicama. Na sredinu zdjele metni skuhano grahovo zinje pomije¬ 
šano s uljem, vinskim octom i posoljeno. Na taj grah stavi odo¬ 
zgo posve tanko narezanoga i nasoljenoga luka. Oko graha složi 
naokolo kao vijenac jedan red na ploške narezanoga krumpira, 
koji je već neko vrijeme bio u octu i ulju, zatim red rajčica na¬ 
rezanih na kolute i napokon red narezane pariške kobasice. 

Salata od krumpira s jajima. Kuhaj oguljeni i na kocke na¬ 
rezani krumpir. Kad je kuhan, ocijedi ga, zdrobi u kašu, pomije¬ 
šaj sa uljem, octom i soli te ga metni na zdjelu u obliku piramide. 
Tvrdo kuhana jaja oguli, raspolovi, vruća prelij uljem, posoli, 
zakiseli, pospi sitno narezanim vlašcem i složi okolo krumpira. 

Salata od krumpira sa sardelicama. Kuhaj krumpir, oguli 
ga, tanko nareži, posoli i na vrući metni ulja: Nasjeckaj tri do 
četiri sardelice i pomiješaj ih sa uljem. Dodaj vinskog octa, malo 
šećera i naribanog luka te sve zajedno pomiješaj. 

TJESTENINE 

Kruh sa krumpirom. Četiri srednje velika krumpira oguli 
i skuhaj. Kad je krumpir mekan odlij vodu, krumpir zgnječi 
u glatku kašu, prilij odlivenu vodu i još pol šalice tople vode. 
U tri žlice mlake vode razmoči 2 dkg germe prilij u krumpir 
te pomiješaj sa pol litre brašna. Postavi na toplo mjesto da se 



diže. Metni u zdjelu 4 litre pšeničnog i jednu litru raženog bra¬ 
šna, šaku soli i kima. Prilij tri četvrt litre tople vode, dodaj kvas, 
promiješaj sa kuhačom, a zatim još rukama umijesi. Gotovo tije¬ 
sto pokrij ubrusom i metni na toplo mjesto, da se diže. Nakon 
jedan sat razmijesi ga u dva hljeba i metni ako ćeš peći u peče¬ 
njari u tepsiju, ili u košarice, ako ćeŠ peći u krušnoj peći. Kruh 
ponovo pusti da se diže. Prije nego ga metneš peći, namoči ga 
odozgo vodom ili mlijekom, a možeš ga dva do tri puta zarezati 
nožem. Peče se jedan sat. 

Kruh ođ krumpira za kavu. U zdjelu metni jednu litru bra¬ 
šna, dva dkg šećera, malo soli, 10 dkg pečenog pasiranog krum¬ 
pira, 2 žumanjka, osminu litre mlijeka i dva dkg germe razmo¬ 
čene u osmini litre mlakog mlijeka. Iz toga umijesi tijesto, do¬ 
daj još 6 dkg rastopljenog maslaca i mijesi dok bude gotovo. 
Pokrij ubrusom i metni na toplo mjesto, da stoji bar jedan sat. 
Tijesto na daski promijesi, metni u namašćenu tepsiju, ostavi 
ga da se još jednom digne, zatim ga odozgo namaži sa jajetom 
i polagano peci. 

Krumpirača (češki: škubanky). Kuhaj u vreloj vodi pol kg 
oguljenog, na kocke narezanoga krumpira. Kad je napola kuhan, 
posoli ga i dodaj tri žlice bijelog brašna. To kuhaj u pokrivenoj 
šerpi 15 minuta. Ako vidiš, da ima previše vode, odlij je te mije¬ 
šaj krumpir, dok ne postane posve gladak i bez grudica. Žgance 
vadi žlicom i meći u vrelu mast. Malo ih preprži, povadi na zdjelu 
i prelij istom mašću, u kojoj su se pržili. 

Žganci od krumpira. Oguli 1 kg krumpira, operi, razreži 
i kuhaj u slanoj vodi. Kad krumpir postane napola mekan, na¬ 
čini u sredini rnjesta te uspi 2 decilitra krupice, koju pokrij krum¬ 
pirom, i ostavi, da pomalo vrije pola sata. Zatim prilij vrele ma¬ 
sti te sve dobro promiješaj, rastrgaj u zdjeli kao žgance i stavi 
odozgo komadiće ispržene slanine. 

Ploške od krumpira u tijestu za palačinke. Oguli sirove krum¬ 
pire, operi ih i nareži na ploške. Posebno zamuti rijetko tijesto 
kao za palačinke od brašna, cijelog jajeta, malo soli i mlijeka. 
Svaku plošku krumpira umoči u to tijesto i peci u vreloj masti 
s obje strane. Kad je koja ploška lijepo spečena, izvadi je i stavi 
na sito, da se ocijedi mast, pa svaku malo posoli. Ti se kolačići 
jedu sa kuhanim zelenjem. 

Rezanci s krumpirima. Umijesi obično tijesto za rezance, 
razvaljaj ga, nareži rezance pa ih kuhaj u slanoj vodi. Dotle pirjaj 
na masti luka, dok ne porumeni, dodaj crvene sitne paprike pa 
na to metni ploške od nekoliko kuhanih krumpira. Krumpir 
usitni i prži, dok ne porumeni, stresi u to kuhane i ocijeđene re¬ 
zance te sve skupa još kratko vrijeme prepeći. 

Krpice s krumpirom. Umijesi tijesto kao za rezance i nareži 
male krpice, koje prokuhaj u vreloj slanoj vodi i procijedi. Po¬ 
sebno kuhaj u slanoj vodi krumpir narezan na kocke, ali pazi, 
da se ne raskuha. Na zdjelu meći naizmjence red krpica i red 
dobro ocijeđena krumpira. Naspi malo kiselog vrhnja. Nareži 

dosta luka, preprži ga na masti, da požuti, te ga zajedno s mašću 
prelij preko rezanaca i krumpira. 

Okrugljice iz krumpirova tijesta bez jaja. Kuhaj u vodi šest 
ovećih krumpira, oguli ih i zdrobi u zdjeli te sa četvrt litre brašna 
zgnječi i umijesi tijesto. Iz tijesta načini deset okrugljica, zakuha) 
ih u vrelu slanu vodu i pokrivene kuhaj deset minuta Kuhane 
povadi na tanjur i začini sa vrelom masti, u kojoj si prepržila 
žlicu mrvica. 

Valjušci od krumpira. Kuhaj 1 kg žutoga krumpira pa ga 
oguli, protjeraj kroz sito, stisni ga čvrsto skupa na daski i pro- 
tari sa 30 dkg brašna. Dodaj 1 cijelo jaje, 2 žumanjka te zamijesi 
s malo vrhnja. Odrezuj komade, koje izvaljaj u duljinu na prst 
debelo, pa razreži na valjuške kao prst dugačke. Kuhaj ih u vre¬ 
loj slanoj vodi, a zatim ih ocijedi. Začini ih mrvicama preprže- 
nima na masti ili maslacu. 

Kuhani hljepčić od krumpira. Umijesi tijesto kao za valjuške^ 
od krumpira pa ga čitavo metni u ubrus i tako (obješeno za var- 
jačti) kuhaj u slanoj vodi. Kad je taj hljepčić kuhan, razreži 
ga špagom na odreske i pospi žemljinim mrvicama prženima 
u masti. Jede se s umakom od razrijeđenoga šljivina pekmeza. 

Okrugljice od krumpira s kupusom. Umijesi tijesto kao za 
valjuške od krumpira pa načini okrugljice, koje skuhaj u slanoj 
vodi i ocijedi. Na masti preprži žemljine mrvice i u to uspi okru¬ 
gljice. Posebno pirjaj kupus na masti i sitno nasjeckanom luku,, 
zalij octom i dodaj malo kima. Nosi na stol u posebnoj zdjeli 
okrugljice, a u posebnoj kupus. Jede se zajedno. 

Okrugljice sa šljivama. Načini tijesto iz kuhanoga krum¬ 
pira kao za valjuške, razvaljaj ga i nareži na kocke. Na svaku 
kocku metni jednu šljivu te svaku umotaj u tijesto. Okrugljice 
kuhaj u vreloj slanoj vodi, kuhane ih ocijedi i pospi mrvicama 
preprženima na masti. Mjesto šljiva može se zimi uzeti i pekmez 
od šljiva. 

Prepečene okrugljice od krumpira. Kuhaj 1 kg krumpira, 
pa ih oguli i pasiraj (prognječi kroz sito). Posebno miješaj 6 dk^ 
masti sa 2 žumanjka, 5 dkg sitno nasjeckane kobasice te malo 
sitno nasjeckanog zelenog peršina i luka. Pomiješaj sve zajedno 
i dodaj toliko brašna, da tijesto bude mekano. Zatim napravi 
prilično velike okrugljice i kuhaj ih lagano u vreloj slanoj vodi. 
Kad su kuhane, izvadi ih, ocijedi, ohladi, nareži na kriške, složi 
V u tepsiju, u kojoj si ugrijala nešto masti, i kad si tako kriške 
krumpirovih okrugljica poslagala u tepsiju, peci ih u pečenjari,, 
dok svaka ne uhvati koricu. 

Kuhana savijača od krumpirova tijesta. Pasiraj pol kg kuha¬ 
noga krumpira, umijesi sa četvrt kg brašna, dvije žlice kiseloga: 
vrhnja, jedno jaje i malo soli. Tijesto razvaljaj na po prsta debelo,, 
cijelo pospi mrvicama preprženima na masti. Savij i metni u ubrus,, 
‘ te kuhaj u vreloj slanoj vodi jedan sat. Kuhanu savijaču izvadi 
i razreži na zdjelu te prelij vrelom masti. 


11 


I 

i 


Jastučići iz krumpirova tijesta sa §unkom. Načini krumpi- 
Tovo tijesto kao za valjuške, razvaljaj ga dosta tanko i razreži na 
četvorine. Nasjeckaj sitno šunku zajedno sa kiselim krastavcima, 
metni od te smjese na svaku četvorinu te preklopi u obliku troku¬ 
ta. Krajeve prstima stisni, da se zalijepe, te peci u vreloj masti. 

Jastučići od krumpirova tijesta s pekmezom. Skuhaj krum¬ 
pir pa ga oguli, naribaj i pusti, da ohladi. Onda pomiješaj u nj 
brašna za četvrtinu težine, koliko si uzela krumpira, isto tako u 
razmjeru jaja i soli. Načini tijesto, koje razvaljaj na pola prsta ^ 

-debelo. Izreži iz tijesta četvorine, pa svakoj u sredinu metni 
malo šljivina pekmeza, pa uglove lijepo stisni skupa, da pekmez 
kod kuhanja ne ispadne. Zatim jastučiće kuhaj u slanoj vodi. 

Kad su kuhani, metni ih na zdjelu i pospi žemljinim mrvicama 
prženima u masti (ili mašću pa onda šećerom i cimetom). v 

Omleti iz krumpirova tijesta. Načini glatko tijesto iz 25 
dkg kuhanog pasiranog krumpira, 2 jaja, tri žlice brašna, malo 
soli i mlijeka te malo praška za pečenje. Peci u tavi na vreloj 
masti što tanje omlete. Skoši 15 dkg šunke ili kobase, pomiješaj 
,sa vrhnjem da bude gusta smjesa. Omlete slaži u namaštenu 
šerpu, tako da dvije i dvije napuniš smjesom od šunke. Prema 
ukusu može se metnuti i skosanog na masti isprženog luka. Omlete 
prelij odozgo sa vrhnjem i provrij u pečenjari. 

Omlet od krumpira (na drugi način). Uzmi žlicu kuhanih 
zdrobljenih krumpira, žlicu mrvica od žemlje, žlicu mlijeka, 
malo nasjeckanog peršinova lišća te sve smiješaj, posoli i pobi- 
beri. Stuci 2 jaja i smiješaj s tom smjesom pa načini omlet, koji 
peci na namašćenoj tavi za palačinke, ali ga na koncu stavi još 
i u pečenjaru, da se i u njoj još nekoliko minuta prepeče. 

Omlet od krumpira (na treći način). Dva do tri krumpira 
nareži na posve sitne kocke i pirjaj u poklopljenoj šerpi sa malo 
maslaca, nasjeckanog zelenog peršina i soli. Za svaki omlet po- 
;sebno zamuti 2 jaja, žlicu mlijeka, malo soli i punu žlicu tog 
priređenoga krumpira. Od toga peci omlete, koje slaži odmah u 
zdjelu jedan na drugi. Odozgo pospi naribanim suhim sirom 
(parmezanom) i obloži krastavcima. 

Pokladnice od krumpira. Rastopi 2 žlice maslaca, miješaj 
sa 2 žlice šećera i 2 žlice ruma. Uspi V 4 kg skuhanih i kroz sito 
prognječenih krumpira, posoli, dodaj limunove kore, 1 jaje i 
4 žumanjka, 2 i pol dkg u malo mlijeka rastopljene germe. Kad 
je dobro promiješano, naspi pola kg brašna i četvrt litre mlakoga 
mlijeka. Tijesto dobro izlupaj, dok ne otpada od kuhače. Zatim V 

neka na toplu mjestu kišne. Tek tada razvaljaj tijesto, izreži 
pokladnice (napuni ih, ako hoćeš, pekmezom) i peci u vreloj 
masti. Od otpadaka tijesta napravi perece, pusti ih da narastu, 
pa onda i njih peci. 

Uštipci od krumpira. Skuhaj četvrt kg krumpira, oguli ga 
1 pasiraj. Dodaj dva žumanjka, jedno cijelo jaje, tri žlice bra¬ 
šna i tri do četiri žlice mlijeka. Iz toga istući glatko tijesto i peci 
u vrućoj masti žličnjake. Kad požute, povadi ih na sito ili na 


čisti papir, da se ocijede, te dok su još vrući, pospi ih šećerom. 
Jedu se sa voćnim sokom. 

Uštipci od krumpira (na drugi način). Načini tijesto iz trt 
žlice brašna, jednog jajeta, mlijeka i soli, da bude gusto kao za 
drobljenac. U to tijesto naribaj posve sitno (na ribež sa malim 
rupicama) dva do tri krumpira. Žlicu umoči u vrelu mast, da 
se tijesto za nju ne prima, te vadi od te smjese poput jaja velike 
uštipke i peci u vreloj masti. Mogu se jesti i slani, a i pošećereni. 

Uštipci od krumpira (na treći način). Miješaj 7 dkg maslaca 
s 1 cijelim jajetom i 3 žumanjka. Dodaj 10 dkg kroz sito pro¬ 
tjeranoga krumpira, žličicu šećera, malo soli i malo germe (pje- 
niče), razmočene u malo mlakog mlijeka s komadićem šećera^ 
te četvrt kg brašna. Ako je previše mekano, dodaj još malo bra¬ 
šna. Neko vrijeme neka se diže. Zatim razvaljaj to tijesto debelo 
kao za pokladnice. Izbadačem označi na tijestu kružnice, svakoj 
metni u sredinu žličicu nasjeckane šunke, prekri] tijestom, izbodi, 
iskreni na stolnjak posut brašnom, pokrij i pusti da se diže. Meći 
u vrelu mast, gornju stranu okreni najprije dolje i pokrij poklop¬ 
cem, a kad okreneš na drugu stranu, ne treba više pokriti.^ Kad 
su uštipci pečeni, složi ih na zdjelu na ubrus i pospi naribanim 
tvrdim sirom (parmezanom). 

Kolači od krumpira s čvarcima. Skuhaj 1 kg krumpira, pa 
ih zatim oguli, zgnječi i usitni. Dodaj malo soli, 4 dkg nasjeckanih 
hladnih čvaraka, tri žumanjka i umijesi tijesto sa toliko brašna, 
da se ne lijepi. To tijesto zatim razvaljaj dosta debelo, izbodi 
izbadačem kolače kao pokladnice i peci ih u vreloj masti. 

Roščići od krumpira. Skuhaj 1 kg krumpira, zatim ih oguli, 
pasiraj (prognječi) kroz sito, prilij 1 žlicu vrhnja (kajmaka), do¬ 
daj malo maslaca (ili masti), 2 žumanjka i malo brašna, pa sve 
zajedno umijesi. Od toga tijesta napravi male roščiće, umoči 
svaki u jaje i u žemljine mrvice te ih peci u vreloj masti. 

Kolači od krumpirova tijesta sa borovnicama. Miješaj 8 dkg 
kuhanih i zgnječenih krumpira sa 2 žlice šećera, 1 cijelim jajetom 
i sa 2 žumanjka. Dodaj zatim 20 dkg brašna, 4 žlice mlijeka 
s kvascem (germom), promiješaj i pridaj naribane limunove 
kore te pusti, da to tijesto malo ukisne. Zatim tijesto razvaljaj 
i izbodi okruglim oblikom kao pokladnice, koje prži u masti. Kad 
su pečeni, ostavi ih, da malo ohlade. Tada ih premaži borovnicama, 
kuhanima sa šećerom, i pospi šećerom, namirisanim vanilijom. 

Savijača od krumpira. Miješaj 12 dkg šećera sa 3 žumanjka, 
dodaj pol kg kuhanog pasiranog krumpira, žlicu samljevenih 
badema, šaku grožđica, osminu litre vrhnja i snijeg od tri bjelanjka. 
Umijesi tijesto za savijaču, razvući, do polovice namaži priređe¬ 
nom smjesom, a drugu polovicu tijesta poškropi sa rastopljenom 
masti, te savij, metni u tepsiju i odozgo namasti. Peci naglo u 
pečenjari. 

Savijača od krumpira (na drugi način). Tijesto za savijaču 
razvući i naškropi maslacem. Miješaj 15 dkg šećera sa 5 žuma¬ 
njaka, metni u to 30 dkg pečenoga i kroz sito prognječenoga 

<pasiranoga) krumpira i pol litre tučenog slatkog vrhnja ili snijeg 
od 5 bjelanjaka. Time namaži tijesto za savijaču, koju savij, 
metni u tepsiju i peci u pečenjari. 

Gibanica od krumpira. Skuhaj preko pola kg krumpira, oguli 
ih, pa 25 dkg oguljena krumpira prognječi kroz sito i prelij sa 10 
dkg vrele masti. Primiješaj tome 35 dkg brašna, 2 cijela jaja, 
malo soli i kvasca, koji se uzdigao, pa umijesi na daski tijesto, 
koje ostavi, da se digne. Kad se lijepo diglo, razvaljaj tijesto 
tako, da bude pola centimetra debelo, pospi ga žemljinim mrvi¬ 
cama prženim u masti, bademima, grožđicama i šećerom. Zatim 
tijesto savij, načini gibanicu, koju metni u tepsiju namazanu 
mašću i ostavi, da se još jedamput digne. Tada gibanicu odozgo 
namaži jajem i mašću te je peci u pečenjari. 

Pita od krumpirova tijesta s pekmezom od kajsija. Umijesi 
tijesto od četvrt kg kuhanih, ohlađenih i zgnječenih krumpira, 
pola kg brašna, 2 jaja, 15 dkg šećera i malo praška za pečenje. 
Tijesto razvaljaj i peci u namašćenoj tepsiji. Kad. je pečeno, ras¬ 
polovi ga na 2 polovice pa jednu polovicu namaži pekmezom 
od kajsija i stavi na nju drugu polovicu. Sad sve skupa nareži 
na četvorine. 

Naduvak od krumpira. Miješaj 6 dkg maslaca sa 3 žumanjka. 
Zatim pridaj tomu 1 kg kuhanog i kroz sito prognječenoga krum- 
pita, 1 decilitar kiselog vrhnja, malo soli, 10 dkg sitno nasjec¬ 
kane šunke, žlicu žemljinih mrvica i snijeg od 2 bjelanjka. Sve 
to stavi u oblik, koji si namazala maslacem i posula mrvicama, 
pa peci u pečenjari 3/4 sata. Kad je naduvak pečen, pospi ga nari¬ 
banim suhim sirom (parmezanom). 

Puding od krumpira i badema. Miješaj 10 dkg maslaca sa 2 
žumanjka i 10 dkg šećera. Dodaj 10 dkg preprženih tucanih ba¬ 
dema, sok i naribanu koricu od polovice limuna, 20 dkg skuhanog 
te naribanoga krumpira, jednu šaku sitno stucanih mrvica od 
suhe žemlje i snijeg od 2 bjelanjka. Tu smjesu metni u oblik, 
koji si dobro namazala maslacem, pa zatvori i stavi u lonac sa 
vrelom vođom, u kojoj to kuhaj tri četvrt sata. Jede se sa prelije- 
vom od malina. 

Puding od krumpira i šunke. Miješaj 7 dkg maslaca sa 2 žu¬ 
manjka pa dodaj 20 dkg skosanog sušenog mesa ili šunke, 30 dkg 
kuhanog, na kocke narezanog krumpira, soli, snijeg od dva bje¬ 
lanjka i tri žlice vrhnja. Smjesu metni u namašteni oblik i kuhaj 
jedan sat u pari. Kuhano iskreni na zdjelu i prelij vrelim masla¬ 
cem sa preprženim mrvicama. 

Slani kolačići od krumpira. Peci nekoliko krumpira, pečene 
ih prereži i povadi iz kore te protjeraj kroz sito. Umijesi 15 dkg 
toga krumpira sa 15 dkg maslaca, 20 dkg brašna i malo soli. Tije¬ 
sto metni na hladno, da otvrdne, zatim ga tanko razvaljaj, iglom 
nabođi i izrezuj okrugle ploške, koje namaži bjelanjkom, pa metni 
malo soli i kima te ih peci. Od otpadaka načini valjuške tanke i 
dugačke kao pletenke, namaži ih sa jajetom i prevuci sa malo 
soli i kimom te peci. 

Kolači od krumpirova tijesta s pekmezom od kajsija. Umijesi 
tijesto od četvrt kg kuhanih, ohlađenih i zgnječenih krumpira, 
pola kg brašna, 2 jaja, 15 dkg šećera i malo praška za pečenje. 
Tijesto razvaljaj i peci u namašćenoj tepsiji. Kad je pečeno, ras¬ 
polovi ga na 2 polovice pa jednu polovicu namaži pekmezom 
od kajsija i stavi na nju drugu polovicu. Sad sve skupa nareži 
na četvorine. 

Savijača s krumpirom i orasima. Obično tijesto za savijaču 
tanko razvući, pa naribaj na nj tanki sloj kuhanih i ohlađenih 
krumpira, koji nisu brašnati. Nakapaj guščjom mašću (ili masla¬ 
cem) te pospi šećerom, cimetom, grožđicama i stučenim (ili sam¬ 
ljevenim) orasima. Tijesto zatim savij, ali ga pri tom neprestano 
odozgo maži mašću (ili maslacem). Peci u tepsiji u vreloj peče¬ 
njari, pri čemu također treba savijaču neprekidno mazati mašću 
(ili maslacem). 

Kolačići od krumpirova tijesta k čaju. Skuhaj četvrt kg krum¬ 
pira, oguli ih i naribaj pa ih posoli. Zatim dodaj četvrt kg bra¬ 
šna i 20 dkg maslaca te umijesi tijesto (u koje možeš, ako hoćeš, 
metnuti i anisa, ali ne moraš). Gotovo tijesto razvaljaj na 1 cm 
debelo i izreži iz njega okrugle kolačiće, koje poslaži u namaš- 
ćenu tepsiju i peci u pečenjari, dok ne požute kao zlato. 

